|  |
| --- |
| TVIRTINU |
| Direktorė |
|  |
|  |
| *(parašas)* |
| Rosita Žibelienė |
| 2025-12-30 PD-25-77 |
| *(data ir Nr.)* |

**MAŽOS VERTĖS SKELBIAMOS APKLAUSOS SĄLYGOS**

**ASMENŲ, TURINČIŲ NEGALIĄ, BŪSTO (APLINKOS) PRITAIKYMO RANGOS DARBAI, ADRESAIS P. VILEIŠIO G. 24-4, ŠALTKALVIŲ G. 58-27, VILNIUJE, PAGAL PAPRASTOJO REMONTO PROJEKTUS**

**I.BENDROSIOS NUOSTATOS**

* 1. Savivaldybės įmonė „Vilniaus miesto būstas“, kodas: 124568293, Naugarduko g. 98, LT-03160, Vilnius (toliau – perkančioji organizacija).
  2. Pirkimas vykdomas vadovaujantis Viešųjų pirkimų įstatymu (toliau – VPĮ), Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 patvirtintu Mažos vertės pirkimų tvarkos aprašu (aktuali redakcija, toliau – Aprašas), SĮ „Vilniaus miesto būstas“ direktoriaus viešųjų pirkimų organizavimo ir vidaus kontrolės taisyklėmis, patvirtintomis 2025 m. sausio 22 d. įsakymu Nr. 1.23-25/2, Lietuvos Respublikos civiliniu kodeksu ir kitais viešuosius pirkimus reglamentuojančiais teisės aktais bei šiomis skelbiamos apklausos sąlygomis (toliau – Apklausos sąlygos).
  3. Pagrindinės naudojamos sąvokos yra apibrėžtos VPĮ ir Apraše.
  4. Skelbiama apklausa atliekama laikantis dalyvių lygiateisiškumo, nediskriminavimo, skaidrumo, proporcingumo, abipusio pripažinimo principų ir konfidencialumo reikalavimų.
  5. Perkančioji organizacija yra pridėtinės vertės mokesčio (toliau – PVM) mokėtoja. PVM mokėtojo kodas LT245682917.
  6. Skelbimas apie pirkimą yra paskelbtas Centrinėje viešųjų pirkimų informacinėje sistemoje (toliau – CVP IS): <https://viesiejipirkimai.lt>
  7. Bet kokia informacija, Apklausos sąlygų paaiškinimai, pranešimai ar kitas perkančiosios organizacijos ir dalyvio susirašinėjimas yra vykdomas tik CVP IS susirašinėjimo priemonėmis (pranešimus gaus prie pirkimo prisijungę dalyviai).
  8. Perkančioji organizacija laikys, kad visi dalyviai, pateikę apklausos pasiūlymus, yra susipažinę su Lietuvos Respublikos teisės aktais, reglamentuojančiais viešuosius pirkimus, sutarčių sudarymą ir vykdymą, bei kitais teisės aktais, kurių nuostatos susijusios su bet kokiais tarp Perkančiosios organizacijos ir dalyviais susiklostančiais santykiais bei šia apklausa. Su visais Lietuvos Respublikos teisės aktais galima susipažinti internetinėje duomenų bazėje <http://www3.lrs.lt/dokpaieska/forma_l.htm>, Viešųjų pirkimų tarnybos internetinėje svetainėje <http://www.vpt.lt>.
  9. Visos Apklausos sąlygos nustatytos pirkimo dokumentuose, kuriuos sudaro:
     1. skelbimas apie pirkimą;
     2. Apklausos sąlygos (kartu su priedais);
     3. dokumentų paaiškinimai (patikslinimai), taip pat atsakymai į dalyvių klausimus (jeigu bus);
     4. kita CVP IS elektroninėmis priemonėmis pateikta informacija.
  10. Bet kokia informacija, Apklausos sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis (pranešimus gaus tie tiekėjo naudotojai, kurie priėmė kvietimą arba yra priskirti prie pirkimo). Tiesioginį ryšį su tiekėjais su technine specifikacija susijusiais klausimais įgalioti palaikyti: ***Turto eksploatavimo grupės vadovas Oleg Klopov, tel.: (+370) 618 26638*** viešųjų pirkimų procedūrų klausimais ***Viešųjų pirkimų komandos lyderė Sigutė Gaidytė-Budreikienė, tel.: (+370) 61639985***Atkreipiame dėmesį, kad CVP IS susirašinėjimo funkcija turite naudotis atsakingai. Ši funkcija yra oficiali bendravimo priemonė, todėl jai taikomi kiti reikalavimai nei bendraujant elektroniniu paštu, *Skype*®, socialiniame portale ar pan. Tekstas ar pridėtas raštas turi būti parengtas pagal raštvedybos taisykles, išsamus ir informatyvus.

**II.PIRKIMO OBJEKTAS**

2.1. Pirkimas neskirstomas į dalis.

2.2. Perkančioji organizacija numato pirkti programos „Būsto pritaikymas neįgaliesiems žmonėms“ įgyvendinimo rangos darbus, adresais: P. Vileišio g. 24-4, Vilniuje, pagal paprastojo remonto projektą „Daugiabučio gyvenamojo namo P. Vileišio g. 24, Vilniuje, buto Nr. 4 pritaikymo žmonių su negalia reikmėms paprastojo remonto projektas“ 25/20-TDP ir Šaltkalvių g. 58-27, Vilniuje, pagal paprastojo remonto projektą „Daugiabučio gyvenamojo namo Šaltkalvių g. 58, Vilniuje, buto Nr. 27, pritaikymo žmonių su negalia reikmėms paprastojo remonto projektas“ Nr. 25/21-TDP.

2.3. Darbų kiekis (apimtis) ir savybės nurodytos techninėse specifikacijose (1 priedas). Darbų atlikimo terminai nurodyti Apklausos sąlygų 4 priede – sutarties projekte. Darbų BVPŽ kodas – 45453000-7 kapitalinio remonto ir atnaujinimo darbai.

2.4. Darbų atlikimo vieta – Vilniaus miestas.

2.5. Perkančioji organizacija numato susitikimus su tiekėjais **dėl pirkimo objekto apžiūros vietoje. Konkreti susitikimo data ir laikas derinamas su kiekvienu pageidaujančiuoju tiekėju atskirai, taip, kad susitikimas įvyktų ne vėliau kaip likus 4 (keturioms) dienoms iki pasiūlymų pateikimo termino pabaigos. Susitikimai protokoluojami nebus, susitikimų tikslas – tiekėjui susipažinti su darbų atlikimo vieta, kad galėtų sudaryti išsamias lokalinias sąmatas, kurias tiekėjas privalės pateikti laimėjus konkursą iki sutarties pasirašymo. Visi susitikimo metu iškilę klausimai turi būti pateikiami CVP IS priemonėmis iki Apklausos sąlygų 6.1 punkte nurodyto termino.**

III.TIEKĖJŲ PAŠALINIMO PAGRINDAI, REIKALAVIMAI KVALIFIKACIJAI IR TIEKĖJŲ GRUPĖS DALYVAVIMAS PIRKIMO PROCEDŪROSE

3.1. Pirkime nebus naudojamas Europos bendrasis viešojo pirkimo dokumentas (EBVPD). Perkančioji organizacija nenustato tiekėjo pašalinimo pagrindų. Kvalifikacijai įvertinti perkančioji organizacija vietoje patvirtinančių dokumentų prašo pateikti Minimalių kvalifikacinių reikalavimų atitikties deklaraciją (Apklausos sąlygų 3 priedas), kuria būtų patvirtinama, kad dalyvis atitinka Apklausos sąlygose nustatytus minimalius kvalifikacinius reikalavimus. Perkančioji organizacija atitiktį minimaliems kvalifikaciniams reikalavimams patvirtinančių dokumentų reikalaus tik iš to dalyvio, kurio pasiūlymas pagal vertinimo rezultatus galės būti pripažintas laimėjusiu (iki pasiūlymų eilės nustatymo). Šie dokumentai turės būti pateikti **per 3 (tris) darbo dienas** nuo perkančiosios organizacijos atskiro pranešimo, pateikto CVP IS susirašinėjimo priemonėmis, išsiuntimo dienos (tiekėjas CVP IS susirašinėjimo priemonėmis *turės pateikti prašomų dokumentų skaitmenines kopijas elektroninėje formoje.* Perkančioji organizacija pasilieka teisę paprašyti pateiktų skaitmeninių dokumentų kopijų originalų). **Kiekvienas subjektas, kurio pajėgumais tiekėjas remiasi, užpildo ir pasirašo atskirą Minimalių kvalifikacinių reikalavimų atitikties deklaraciją.** Pageidautina, kad ant kiekvieno dokumento būtų nurodyta, kokį kvalifikacinį punktą jis atitinka šis reikalavimas tiekėjų pasiūlymų vertinimui įtakos neturi, jis skirtas perkančiajai organizacijai nustatyti, kokiam kvalifikaciniam reikalavimui patvirtinti pateiktas dokumentas). **Dokumentus, įrodančius atitiktį vadybos sistemos ir (arba) aplinkos apsaugos vadybos sistemos standartartams, tiekėjas pateikia kartu su pasiūlymu.**

3.2. Perkančioji organizacija šiame pirkime taiko kokybės vadybos sistemos ir (arba) aplinkos apsaugos vadybos sistemos standartų reikalavimus:

**1 lentelė. Tiekėjui keliami reikalavimai dėl kokybės vadybos sistemos ir (arba) aplinkos apsaugos vadybos sistemos standartų:**

| **Eil.**  **Nr.** | **Reikalavimai** | **Reikalavimus įrodantys dokumentai** |
| --- | --- | --- |
| 3.2.1 | Tiekėjas turi turėti reikiamą techninį pajėgumą, konkretaus pirkimo sutarties vykdymo metu taikyti konkrečias aplinkos apsaugos vadybos priemones, tenkinančias šiuos reikalavimus:  – bet kokių kenksmingų atliekų ir pavojingų medžiagų nuotėkio, galinčio pakenkti aplinkai, prevencija;  – susidariusių atliekų kiekio, skleidžiamo triukšmo mažinimas;  – efektyvus elektros energijos ir vandens naudojimas. | Aplinkos apsaugos vadybos priemonių, kurias tiekėjas galės taikyti vykdydamas pirkimo sutartį, apibūdinimas (šių vadybos priemonių aprašymas, kuriame turėtų būti apibrėžta tiekėjo aplinkos apsaugos politika; nustatyti reikšmingiausi aplinkos apsaugos aspektai, kuriems įtaką daro, gali daryti tiekėjo veikla, ir šiuos aplinkos apsaugos aspektus reglamentuojantys teisės aktai; aplinkosauginiai tikslai, uždaviniai, priemonės šiems tikslams pasiekti; aplinkosauginių tikslų įgyvendinimo stebėsena; parengtas aplinkosauginių ir avarinių situacijų valdymo planas; aplinkosauginio gerinimo veiklos kontrolė (pavyzdžiui, parengiamos kasmetinės ataskaitos, kurios pateikiamos, pristatomos įmonės vadovybei) ir pan.  *arba*  EMAS ar ISO 14001 sertifikatas, taip pat lygiaverčiai sertifikatai, išduoti kitose valstybėse narėse įsteigtų nepriklausomų įstaigų. |

3.3. Tiekėjų kvalifikacija turi būti įgyta iki pasiūlymo pateikimo termino.Tiekėjas, dalyvaujantis apklausoje, turi atitikti šiuos minimalius kvalfikacinius reikalavimus:

**2 lentelė. Tiekėjo kvalifikaciniai reikalavimai.**

|  |
| --- |
|  |

|  |  |  |
| --- | --- | --- |
| Eil. Nr. | Kvalifikacijos reikalavimas | Atitktį reikalavimui įrodantys dokumentai |
| 3.3.1. | Per paskutinius 5 metus (jeigu veikla vykdyta mažiau nei 5 (penkis) metus – per laikotarpį nuo įregistravimo dienos) tiekėjas iki pasiūlymų pateikimo termino pabaigos turi būti sėkmingai įvykdęs sutartį ar sutartis, susijusias su būsto pritaikymu neįgaliesiems atliekant paprastąjį ir/ar kapitalinį remonto darbus, kurių bendra vertė būtų ne mažesnė kaip 35 000 Eur be PVM. | Per pastaruosius 5 (penkis) metus (jeigu veikla vykdyta mažiau nei 5 (penkis) metus – per laikotarpį nuo įregistravimo dienos) iki pasiūlymų pateikimo termino pabaigos įvykdytų būsto neįgaliesiems pritaikymo paprastojo ir/ar kapitalinio remonto darbų sąrašas, kartu su užsakovų pažymomis, kad būsto pritaikymo neįgaliesiems paprastojo ir/ar kapitalinio remonto darbų atlikimas ir galutiniai rezultatai buvo tinkami. Pažymose turi būti nurodyta būsto pritaikymo neįgaliesiems paprastojo ir/ar kapitalinio remonto darbų atlikimo vertė Eur be PVM, data ir vieta, ar jie buvo atlikti pagal teisės aktų, reglamentuojančių darbų atlikimą, reikalavimus, ir tinkamai užbaigti.  Įrodymui bus priimti ir užsakovo pasirašyti ir, jei turi, antspaudu patvirtinti darbų priėmimo-perdavimo aktai, jei juose yra visa reikalaujama pateikti informacija. |
| 3.3.2. | Tiekėjas, statybos remonto darbų vykdymui turi turėti specialistus:  1. ne mažiau kaip 1 (vieną) kvalifikuotą ypatingo statinio statybos vadovą (statiniai: gyvenamieji pastatai);  2. ne mažiau kaip 1 (vieną) kvalifikuotą ypatingo statinio specialiųjų statybos darbų vadovą (statiniai: gyvenamieji pastatai), specialiųjų statybos darbų sritis:  -statinio vandentiekio ir nuotekų šalinimo inžinierinių sistemų įrengimas;  -statinio elektros inžinierinių sistemų įrengimas.  Tiekėjas gali siūlyti specialistą vienai ar kelioms pozicijoms, jei jis turi teisę/ kvalifikaciją pagal šiame punkte nurodytus reikalavimus. | 3.3.2 papukčio 1 ir 2 punktuose nurodytiems reikalavimams: Lietuvos Respublikos aplinkos ministerijos ar valstybės įmonės Statybos produkcijos sertifikavimo centro ar kitos atsakingos institucijos išduotas atestatas arba teisės pripažinimo dokumentas.  Tiekėjo ar jo įgalioto asmens parašu patvirtintas specialistų, kurie bus atsakingi už pirkimo sutarties vykdymą, sąrašas, parengtas pagal apklausos sąlygų priedą, kuriame nurodomi specialistų vardai, pavardės, specialistų turimi atestatai, išdavusios institucijos pavadinimas, atestato numeris ir galiojimo laikas, kiekvieno iš specialistų darbų atlikimo tiekėjui teisinė forma (darbo sutartis, ketinimų protokolas ar kt.) bei esama (-os) darbovietė (-ės). |
|  |  |  |

*Pastabos:*

*1.Neatlygintinai prieinami duomenys apie tiekėjo (juridinio asmens) kvalifikaciją bus užfiksuoti ir išsaugomi perkančiojoje organizacijoje paskutinę pasiūlymų (paraiškų) pateikimo dieną. Tuo atveju, jeigu dėl informacinės sistemos, kurioje Pirkėjas tikrina neatlygintinai prieinamus duomenis, techninių trikdžių paskutinę pirminių pasiūlymų pateikimo dieną PO neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti nustatyta tvarka išduotą dokumentą, patvirtinantį atitiktį šiam kvalifikacijos reikalavimui už laikotarpį iki pirminių pasiūlymų pateikimo termino pabaigos.*

*2. perkančioji organizacija pripažįsta kitose valstybėse išduotus lygiaverčius minimalius kvalifikacijos reikalavimus įrodančius dokumentus;*

*3. perkančiajai organizacijai paprašius, tiekėjas privalės pateikti kvalifikacijos atitikties dokumentų originalus;*

*4. užsienio valstybių tiekėjų kvalifikacijos reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma (Apostille) tvarkos aprašo patvirtinimo“ ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo;*

*5. jeigu tiekėjas negali pateikti kvalifikacijos atitiktį patvirtinančių dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti priesaikos deklaracija arba šalyse, kuriose ji netaikoma, oficialia tiekėjo deklaracija, kurią jis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai jo kilmės šalyje arba šalyje, iš kurios jis atvyko.*

3.4. Jeigu teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.

3.5.Tiekėjas gali remtis kitų ūkio subjektų pajėgumais, kad atitiktų techninio ir profesinio pajėgumo reikalavimus, neatsižvelgiant į ryšio su tais ūkio subjektais teisinį pobūdį ir laikantis Apklausos sąlygų 3.6punkte nustatyto reikalavimo.

3.6. Tiekėjas gali remtis kitų ūkio subjektų pajėgumais, kad atitiktų reikalavimus dėl išsilavinimo, profesinės kvalifikacijos, profesinės patirties, turėtų specialų leidimą ir (arba) būti tam tikros organizacijos nariu (jeigu tokius reikalavimus perkančioji organizacija kelia) tik tuo atveju, jeigu tie subjektai patys suteiks paslaugas/atliks darbus, kuriems reikia jų turimų pajėgumų.

3.7. 3.5 ir 3.6 punktuose nurodytomis sąlygomis tiekėjų grupė gali remtis grupės dalyvių ar kitų ūkio subjektų pajėgumais.

3.8. Jeigu tiekėjas remiasi kito ūkio subjekto pajėgumais, jis, teikdamas pasiūlymą, turi pateikti įrodymus, kurie patvirtintų, kad tiekėjui ūkio subjekto ištekliai bus prieinami per visą sutartinių įsipareigojimų vykdymo laikotarpį. Tokiais įrodymais gali būti ūkio subjekto įsipareigojimas (deklaracija), kad jis turi reikiamus išteklius, sutartis su tiekėju ir pan. **Šiuos dokumentus tiekėjas pateikia kartu su pasiūlymu.**

3.9. Tiekėjas savo pasiūlyme, užpildant Apklausos sąlygų 2 priede pateiktą formą, privalo nurodyti:

3.9.1. ūkio subjektus, kurių pajėgumais remiasi tiekėjas, kad atitiktų techninio ir (arba) profesinio pajėgumo reikalavimus;

3.9.2. kokiai pirkimo sutarties daliai ir kokius subtiekėjus, jeigu jie yra žinomi, jis ketina pasitelkti, t. y. tiekėjas pasiūlyme neprivalo nurodyti, kokius subtiekėjus pasitelks pirkimo sutarties vykdymui ir šią informaciją gali nurodyti vėliau, jei bus nustatytas laimėtoju ir su juo bus sudaroma pirkimo sutartis. Subtiekėjai nėra laikomi ūkio subjektais, jeigu šie tik vykdo sutarties tiekėjo prievoles, tačiau tiekėjas nesiriamia jų pajėgumais, kad atitiktų techninio ir (arba) profesinio pajėgumo reikalavimus.

3.10. Jeigu tiekėjas ketina sutarties vykdymui pasitelkti specialistą – fizinį asmenį, tačiau pirkimo laimėjimo ir sutarties sudarymo atveju neketina jo įdarbinti, tokiu atveju specialistas (fizinis asmuo) pasiūlyme turi būti nurodomas kai tiekėjo subtiekėjas ir laikomas yra kaip ūkio subjektas.

3.11. Jeigu tiekėjas ketina sutarties vykdymui pasitelkti specialistą – fizinį asmenį, kurį pirkimo laimėjimo ir sutarties sudarymo atveju ketina įdarbinti, jis turi būti nurodomas pasiūlyme kaip tiekėjo siūlomas specialistas ir tiekėjas iki pateikiant pasiūlymą turėtų sudaryti su ketinamu sutarties vykdymo metu pasitelkti specialistą susitarimą arba ketinimų protokolą, arba kitą dokumentą, kuris pagrįstų, kad toks ketinimas buvo iki tiekėju pateikiant pasiūlymą ir, kad pirkimo laimėjimo ir sutarties sudarymo atveju specialistas bus įdarbintas. **Šiuos dokumentus tiekėjas pateikia kartu su pasiūlymu.**

3.12. Jeigu ūkio subjektas pasiūlyme nėra nurodomas, šio ūkio subjekto pajėgumais remtis negalima. Tačiau, jeigu pasiūlyme nurodytas ūkio subjektas netenkina jam keliamų reikalavimų, jis per perkančiosios organizacijos CVP IS priemonėmis nustatytą terminą gali būti pakeičiamas reikalavimus atitinkančiu ūkio subjektu.

3.13. Ūkio subjektai, kurių pajėgumais remiasi tiekėjas, kad atitiktų techninio ir (arba) profesinio pajėgumo reikalavimus, turi atitikti Apklausos sąlygų 3.3 punkte nustatytus kvalifikacijos nustatytus reikalavimus toje veiklos srityje, kurioje teiks paslaugas/atliks darbus, atsižvelgiant į jų prisiimamus įsipareigojimus pirkimo sutarčiai vykdyti.

3.14. Jei pirkimo procedūrose dalyvauja tiekėjų grupė, ji pateikia jungtinės veiklos sutarties skaitmeninę kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, išreikšta procentiniu dydžiu, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja tiekėjų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją). Perkančioji organizacija nereikalauja, kad, tiekėjų grupės pateiktą pasiūlymą pripažinus geriausiu ir pasiūlius sudaryti pirkimo sutartį, ši tiekėjų grupė įgytų tam tikrą teisinę formą.

3.15. Jei pasiūlymą pateikia tiekėjų grupė, šių Apklausos sąlygų 3.3 punkte nustatytus kvalifikacijos reikalavimus turi atitikti bent vienas tiekėjų grupės narys arba visi tiekėjų grupės nariai kartu, atsižvelgiant į jų prisiimtus įsipareigojimus pirkimo sutarčiai vykdyti.

3.16. Jeigu ūkio subjektas pasiūlyme nėra nurodomas, šio ūkio subjekto pajėgumais remtis negalima. Jeigu pasiūlyme nurodytas ūkio subjektas netenkina kvalifikacijos reikalavimų, tiekėjas turės, perkančiajai organizacijai pareikalavus, pakeisti jį reikalavimus atitinkančiu ūkio subjektu. Jeigu dalyvis dėl pateisinamų priežasčių negali pateikti perkančiosios organizacijos reikalaujamų dokumentų, jis turi teisę vietoje jų pateikti kitus perkančiajai organizacijai priimtinus dokumentus ar informaciją, kuri patvirtintų, kad dalyvio kvalifikacija atitinka keliamus reikalavimus. Šiuo atveju prieš teikiant pasiūlymą tiekėjas CVP IS priemonėmis kreipiasi į perkančiąją organizaciją, nurodydamas ketinamus pateikti dokumentus ar informaciją ir klausdamas, ar tokie dokumentai ar informacija priimtina, bei nurodydamas priežastis, kodėl negali pateikti perkančiosios organizacijos reikalaujamų dokumentų.

3.17. Mobilizacijos, karo, nepaprastosios padėties atveju ar Lietuvos Respublikos Vyriausybei,

įvertinus riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo, perkančioji organizacija atmeta pasiūlymą/ nutraukia sutartį, jeigu yra bent viena iš šių sąlygų:

* + 1. tiekėjas, jo subtiekėjas, ūkio subjektai, kurių pajėgumais remiamasi, tiekėjo siūlomų prekių (įskaitant jų sudedamąsias dalis) gamintojas ar juos kontroliuojantys asmenys yra juridiniai asmenys, registruoti VPĮ 92 straipsnio 15 dalyje numatytame sąraše nurodytose valstybėse ar teritorijose;
    2. tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamąsias dalis), paslaugų ar darbų gamintojas ar juos kontroliuojantys asmenys yra fiziniai asmenys, nuolat gyvenantys VPĮ 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę;
    3. prekių (įskaitant jų sudedamąsias dalis) kilmė, paslaugos teikiamos ar darbai atliekami yra iš VPĮ 92 straipsnio 15 dalyje numatytame sąraše nurodytų valstybių ar teritorijų;
    4. Lietuvos Respublikos Vyriausybė, vadovaudamasi Nacionaliniam saugumui užtikrinti svarbių objektų apsaugos įstatyme įtvirtintais kriterijais, yra priėmusi sprendimą, patvirtinantį, kad 3.17.1 ir 3.17.2 punktuose nurodyti subjektai ar su jais ketinamas sudaryti (sudarytas) sandoris neatitinka nacionalinio saugumo interesų;
    5. perkančioji organizacija turi kompetentingų institucijų patvirtintos informacijos, kad 3.17.1 ir 3.17.2 p. nurodyti subjektų veikla ir jų ryšiai kelia grėsmę nacionaliniam saugumui.
  1. **Visi tiekėjai su pasiūlymu pateikia deklaraciją** (7 priedas). Taip pat perkančioji organizacija, tikrindama pasiūlymo atitiktį šio skyriaus 3.17.1 ir 3.17.2 punktų reikalavimams, sutarties vykdymo metu gali pareikalauti šių dokumentų (jei jų nebuvo reikalauta pagal kitus Apklausos sąlygų reikalavimus ir jie nebuvo pateikti iki galimo laimėtojo nustatymo):
     1. jeigu tiekėjas, jo subtiekėjas, ūkio subjektas, kurio pajėgumais remiamasi, ar juos  
        kontroliuojantis asmuo yra juridinis asmuo, pateikiama juridinio asmens vadovo patvirtinta  
        juridinio asmens steigimo dokumentų kopija, Juridinių asmenų registro išplėstinis išrašas su  
        istorija, Juridinių asmenų dalyvių informacinės sistemos išrašas arba atitinkami valstybės  
        narės ar trečiosios šalies dokumentai;
     2. jeigu tiekėjas, jo subtiekėjas, ūkio subjektas, kurio pajėgumais remiamasi, ar juos  
        kontroliuojantis asmuo yra fizinis asmuo, pateikiama asmens tapatybę patvirtinančio  
        dokumento (tapatybės kortelės ar paso) kopija, leidimo verstis atitinkama ūkine veikla  
        patvirtinančio dokumento (pavyzdžiui, verslo liudijimo, individualios veiklos pažymėjimo ir  
        pan.) kopija ir pažyma apie deklaruotą gyvenamąją vietą arba atitinkami valstybės narės ar  
        trečiosios šalies dokumentai;
     3. perkančioji organizacija tikrindama pasiūlymo atitiktį Apklausos sąlygų reikalavimams, įskaitant tiekėjo deklaruojamus patvirtinimus, turi teisę reikalauti iš tiekėjo ir kitų dokumentų ir duomenų, įskaitant oficialius dokumentus iš valstybės ar kitų įgaliotų institucijų, pagrindžiančių atitikimą Apklausos sąlygų reikalavimams ir jo deklaracijoje nurodytiems patvirtinimams.

**IV.** **PASIŪLYMŲ RENGIMAS, PATEIKIMAS IR KEITIMAS**

4.1. Pateikdamas pasiūlymą tiekėjas sutinka su Apklausos sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

4.2. Pirkimo pasiūlymas (toliau – pasiūlymas) turi būti parengtas lietuvių kalba. Jeigu yra pateikiamas dokumentas ar jo kopija originalo kalba, taip pat turi būti pateikiamas ir to dokumento vertimas į lietuvių kalbą. Vertimas turi būti patvirtintas vertimo biuro antspaudu ir atsakingo vertėjo parašu (jei vertimą tvirtina vertimų biuras) arba vertėjo parašu (jei vertimą tvirtina individualiai dirbantis vertėjas), arba tiekėjo ar jo įgalioto asmens parašu ir antspaudu. Pasiūlymo parengimo ir pristatymo išlaidas padengia pats tiekėjas.

4.3. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamą adresu <https://viesiejipirkimai.lt>. Pasiūlymas turi būti pasirašytas tiekėjo vadovo arba įgalioto asmens, pateikiant nuskenuotus dokumentų originalus CVP IS priemonėmis arba saugiu elektroniniu parašu. Pasiūlymai, pateikti popierine forma arba ne perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų.

4.4. Pasiūlymas turi galioti 90 dienų nuo pasiūlymų pateikimo termino pabaigos.

4.5. Pasiūlymus gali teikti tik CVP IS registruoti tiekėjai (nemokama registracija adresu https:viesiejipirkimai.lt). Visi dokumentai, patvirtinantys tiekėjų kvalifikacijos atitiktį Apklausos sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., *pdf*, *doc* ir kt.). Pateikiant atitinkamų dokumentų skaitmenines kopijas deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų.

4.6. Tiekėjas (fizinis ar juridinis asmuo) gali pateikti perkančiajai organizacijai tik vieną pasiūlymą, nepriklausomai nuo to, ar teikiant pasiūlymą jis bus atskiras tiekėjas, ar ūkio subjektų grupės dalyvis (jungtinės veiklos sutarties šalis).

4.7. Tiekėjas prisiima visus kaštus, susijusius su pasiūlymo rengimu ir įteikimu, perkančioji organizacija nėra atsakinga ar įpareigota dėl šių kaštų. Perkančioji organizacija neatsakys ir neprisiims šių išlaidų, nepriklausomai nuo to, kaip vyktų ir baigtųsi viešasis pirkimas.

4.8. Tiekėjas, teikdamas pasiūlymą, Pasiūlymo formoje (2 priedas) turi nurodyti (jei konfidenciali informacija pateikiama), kuri tiekėjo pateikiama informacija yra konfidenciali, išskyrus informaciją, kuri nurodoma vadovaujantis VPĮ, Viešųjų pirkimų tarnybos rekomendacijomis ir teismų suformuojama praktika. Konfidencialia negali būti laikoma informacija, kuri, vadovaujantis Lietuvos Respublikos teisės aktais, yra vieša. Perkančioji organizacija, ne vėliau kaip praėjus 6 (šešiems) mėnesiams nuo sutarties sudarymo, gavusi suinteresuoto tiekėjo prašymą supažindinti jį su laimėjusio tiekėjo Pasiūlymu, leis jam susipažinti su laimėjusio tiekėjo Pasiūlymu, išskyrus tą informaciją, kurią laimėjęs tiekėjas nurodė kaip konfidencialią, nepažeisdamas VPĮ nuostatų. Perkančioji organizacija taip pat turi teisę neleisti susipažinti su tokia laimėjusiame Pasiūlyme pateikta informacija, kurios atskleidimas prieštarauja teisės aktams, kenkia visuomenės interesams, teisėtiems laimėjusio tiekėjo komerciniams interesams arba trukdo užtikrinti sąžiningą konkurenciją.

4.9. Jei dalyvis neužpildo Pasiūlymo formoje (2 priede) pateiktos lentelės, kurioje turi būti nurodoma konfidenciali informacija ir (arba) failo pavadinime nenurodo **„Konfidencialu“**, perkančioji organizacija laiko, kad jo pateiktame pasiūlyme nėra konfidencialios informacijos ir dalyvio pasiūlymas bus išviešintas vadovaujantis VPĮ 20 str. 2 dalimi.

4.10. Pasiūlymuose nurodoma kaina pateikiama eurais, turi būti išreikšta ir apskaičiuota taip, kaip nurodyta Apklausos sąlygose**.** Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos centrinis bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

4.11. Apskaičiuojant kainą turi būti atsižvelgta į visas perkamų darbų apimtis, į pasiūlymo kainos sudėtines dalis, į techninės specifikacijos (1 priedas) reikalavimus, į pirkimo sutarties projekte numatytus reikalavimus. **Turi būti įskaityti visi mokesčiai ir visos tiekėjo išlaidos.** Tiekėjas perkančiajai organizacijai negali reikšti pretenzijų dėl patirtų išlaidų ir prašyti jas apmokėti.

4.12. Pasiūlymą sudaro tiekėjo raštu pateiktų dokumentų, dokumentų elektroninėje formoje visuma. Pasiūlyme turi būti:

* + 1. finansinis pasiūlymas, užpildant Apklausos sąlygų pasiūlymo formą (2 priedas);

4.12.2. tiekėjo užpildyta ir pasirašyta Apklausos sąlygų (3 priedas) Kvalifikacinių reikalavimų atitikties deklaracija;

4.12.3. įgaliojimas pasirašyti pasiūlymą (jei taikoma) (pateikiama skaitmeninė dokumento kopija);

4.12.4. visų jungtinės veiklos partnerių pasirašyta jungtinės veiklos sutartis (jei pasiūlymą teikia ūkio subjektų grupė; skaitmeninė kopija);

4.12.5. bet kuri reikalinga informacija ar kita medžiaga, kurią tiekėjas turi užpildyti ir pateikti pagal šias Apklausos sąlygas ir jų priedus.

4.13. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Laikoma, kad dalyvis pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma − vokuose), ir naudodamasis CVP IS priemonėmis.

* 1. Tiekėjas, pateikdamas pasiūlymą, turi siūlyti visą nurodytą prekių, paslaugų ar darbų kiekį.

4.15. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti. Dalyviui CVP IS susirašinėjimo priemonėmis paprašius, perkančioji organizacija CVP IS susirašinėjimo priemonėmis patvirtina, kad dalyvio pasiūlymas yra gautas, ir nurodo gavimo dieną, valandą ir minutę.

4.15. Kol nepasibaigė pasiūlymų priėmimo terminas, dalyvis gali pakeisti ar atšaukti pateiktą savo pasiūlymą CVP IS priemonėmis, neprarasdamas pasiūlymo galiojimo užtikrinimo. Vėliau gautas elektroninis pasiūlymas nenagrinėjamas. Perkančioji organizacija neatsako už elektros tiekimo, CVP IS sutrikimus ar už pavėluotai gautą pasiūlymą. Norėdamas atšaukti ar pakeisti pasiūlymą, dalyvis CVP IS pasiūlymo lange spaudžia „Atsiimti pasiūlymą“. Norėdamas vėl pateikti atšauktą ir pakeistą pasiūlymą, dalyvis turi jį pateikti iš naujo. Suėjus pasiūlymų pateikimo terminui atšaukti ar pakeisti pasiūlymo nebus galima.

**V. PASIŪLYMŲ GALIOJIMO UŽTIKRINIMAS**

5.1. Perkančioji organizacija nereikalauja pasiūlymo galiojimo užtikrinimo.

**VI.** **APKLAUSOS SĄLYGŲ PAAIŠKINIMAS IR PATIKSLINIMAS**

6.1.Pirkimo sąlygos gali būti paaiškinamos, patikslinamos dalyvių iniciatyva, jiems kreipiantis į perkančiąją organizaciją tik CVP IS susirašinėjimo priemonėmis. Prašymai paaiškinti pirkimo sąlygas gali būti pateikiami perkančiajai organizacijai CVP IS susirašinėjimo priemonėmis ne vėliau kaip likus **2 (dviem) darbo** **dienoms** iki pasiūlymų pateikimo termino pabaigos. Perkančioji organizacija į gautą prašymą atsako ne vėliau kaip per 1 (vieną) darbo dieną nuo gavimo dienos. **Dalyviai turėtų būti aktyvūs ir pateikti klausimus ar paprašyti paaiškinti pirkimo sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.**

6.2. Nesibaigus pasiūlymų pateikimo terminui, perkančioji organizacija turi teisę savo iniciatyva paaiškinti, patikslinti Apklausos sąlygas.

6.3.Atsakydama į kiekvieną dalyvio CVP IS susirašinėjimo priemonėmis pateiktą prašymą paaiškinti Apklausos sąlygas, jeigu jis buvo pateiktas nepasibaigus pirkimo sąlygų 7.2. punkte nurodytam terminui, arba aiškindama, tikslindama Apklausos sąlygas savo iniciatyva, perkančioji organizacija paaiškinimus, patikslinimus turi paskelbti CVP IS ir išsiųsti visiems dalyviams, prisijungusiems prie pirkimo, ne vėliau kaip likus **1 (vienai) darbo dienai** iki pasiūlymų pateikimo termino pabaigos. Perkančioji organizacija, atsakydama dalyviui, kartu siunčia paaiškinimus ir visiems kitiems dalyviams, prisijungusiems prie pirkimo, bet nenurodo, kuris dalyvis pateikė prašymą paaiškinti Apklausos sąlygas. Perkančioji organizacija tiek aiškindama, tikslindama Apklausos sąlygas savo iniciatyva, tiek dalyvių iniciatyva visus paaiškinimus ir patikslinimus skelbia CVP IS. Atsakymai į tiekėjų klausimus ar Apklausos sąlygų patikslinimai perkančiosios organizacijos iniciatyva paskelbiami CVP IS bei teikiami prie pirkimo prisijungusiems tiekėjams tik CVP IS priemonėmis. Perkančioji organizacija, atsakydama į tiekėjo prašymą, nenurodys, iš ko gavo prašymą pateikti paaiškinimą.

6.4. Jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, reikalavimus tiekėjui ar pasiūlymų rengimo reikalavimus, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos. Įvykus pirmiau nurodytiems pokyčiams, informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.

6.5. Tuo atveju, kai paaiškinami (patikslinami) pirkimo dokumentai, perkančioji organizacija paaiškinimus (patikslinimus) paskelbia CVP IS, atitinkamai patikslina skelbimą apie pirkimą ir, prireikus, pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į paaiškinimus (patikslinimus). Jeigu perkančioji organizacija Apklausos sąlygas paaiškina (patikslina) ir negali Apklausos sąlygų paaiškinimų (patikslinimų) pateikti taip, kad visi tiekėjai juos gautų ne vėliau kaip likus 1 (vienai) darbo dienai iki pasiūlymų pateikimo termino pabaigos, ji perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus).

6.6. Apie pasiūlymų pateikimo termino pratęsimą pranešama patikslinant skelbimą. Pranešimai apie pasiūlymų pateikimo termino nukėlimą taip pat paskelbiami CVP IS ir išsiunčiami suinteresuotiems tiekėjams, jeigu tokie yra žinomi perkančiajai organizacijai.

**VII. SUSIPAŽINIMO SU PASIŪLYMAIS PROCEDŪROS**

* 1. Pasiūlymus nagrinės, palygins ir įvertins Pirkimų organizatorius. Pasiūlymai bus vertinami konfidencialiai, Tiekėjams ar jų įgaliotiems atstovams nedalyvaujant.
  2. **Pasiūlymo pateikimo terminas (data, valanda ir minutė) nurodyta skelbime apie pirkimą**.
  3. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:

1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti dokumentą, galima rasti paspaudus šią nuorodą: <https://vpt.lrv.lt/uploads/vpt/documents/files/LT_versija/CVP_IS/Mokymu_medziaga/Tiekejams/Uzsifravimo_instrukcija.pdf>.
2. iki susipažinimo su CVP IS priemonėmis pateiktais pasiūlymais procedūros pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemones, tiekėjas turi teisę slaptažodį pateikti kitomis priemonėmis pasirinktinai: Perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).
   1. Tiekėjui užšifravus:
3. visą teikiamą pasiūlymą ir iki vokų atplėšimo procedūros pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas bus laikomas nepateiktu ir nebus vertinamas.
4. pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus ir iki vokų atplėšimo procedūros pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo dokumento – perkančioji organizacija tiekėjo pasiūlymą atmes kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
   1. Slaptažodis pateiktas laiku ir tinkamai laikomas tada, kai jis pateiktas CVP IS susirašinėjimo priemonėmis iki vokų su kainų pasiūlymais atplėšimo procedūros pradžios.
   2. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: elektroniniu paštu ([sigute.budreikiene@vmb.lt](mailto:sigute.budreikiene@vmb.lt)) arba **oficialiu elektroniniu paštu arba raštu** adresu Naugarduko g. 98, Vilnius, nurodant pirkimo pavadinimą numerį ir datą. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais). Jeigu dėl užfiksuotos techninės CVP IS problemos tiekėjai slaptažodį pateikė ne CVP IS priemonėmis, tuomet perkančioji organizacija privalo CVP IS susirašinėjimo priemonėmis išsiųsti tiekėjams slaptažodį, kurį panaudojo kainos pasiūlymo iššifravimui.
   3. Tiekėjas pateikti slaptažodį ne CVP IS susirašinėjimo priemonėmis gali tik tuo atveju, jeigu buvo užfiksuotos techninės problemos (techninė problema – tai nustatytas CVP IS sutrikimas, dėl kurio daugiau nei 10 registruotų naudotojų (skirtingose organizacijose) negali vykdyti būtinų funkcijų, t. y. neįmanoma prisijungti prie CVP IS (<https://viesiejipirkimai.lt>), neveikia CVP IS susirašinėjimo funkcija, neatsidaro pasiūlymų pateikimo langas ar kitas būtinų funkcijų sutrikimas ir informacija apie CVP IS sutrikimą yra paskelbta Viešųjų pirkimų tarnybos internetinėje svetainėje ([http://vpt.lrv.lt](http://vpt.lrv.lt))).
   4. Tiekėjui užšifravus visą pasiūlymą ir iki vokų atplėšimo procedūros pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
   5. Tolesnes pasiūlymų nagrinėjimo, vertinimo ir palyginimo procedūras atlieka perkančioji organizacija, tiekėjams ar jų įgaliotiems atstovams nedalyvaujant.
   6. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.

**VIII. DERYBOS**

* 1. Siekiant geriausio pirkimo dokumentuose nurodytus perkančiosios organizacijos poreikius atitinkančio rezultato, pirkimo metu bus deramasi, jeigu visi dalyviai, kurie nebus pašalinti pirkimo metu, pasiūlys per didelę, perkančiajai organizacijai nepriimtiną kainą.
  2. Derybos bus vykdomos CVP IS priemonėmis.
  3. Visiems tiekėjams taikomi vienodi reikalavimai, suteikiamos vienodos galimybės ir pateikiama vienoda informacija – teikdama informaciją, perkančioji organizacija neturi diskriminuoti tiekėjų;
  4. Tretiesiems asmenims ir derybose dalyvaujantiems tiekėjams negali būti atskleidžiama jokia derybų metu iš tiekėjo gauta informacija, taip pat informacija apie derybų metu pasiektus susitarimus;
  5. Derybų metu nesiderama dėl pašalinimo pagrindų ir kvalifikacinių reikalavimų tiekėjui, pasiūlymo vertinimo kriterijų ir vertinimo tvarkos.
  6. Kai derybos vyksta CVP IS priemonėmis, pasirašyti šalių pasiektų susitarimų nereikalaujama, šalių pasiekto susitarimo patvirtinimas CVP IS priemonėmis laikomas pakankamu.
  7. Derybų vykdymo tvarka (kai jos vykdomos):

1. derėtis bus pakviesti visi pasiūlymus pateikę tiekėjai, kurių siūlomas pirkimo objektas atitinka pirkimo dokumentuose nustatytus reikalavimus;
2. derybos bus vykdomos iki tiekėjo galutinių pasiūlymų pateikimo. Jei, pateikus galutinius pasiūlymus/ pasiūlymą, tiekėjo/ tiekėjų pasiūlyta kaina yra nepriimtina ir per didelė, perkančioji organizacija derybas gali vykdyti pakartotinai;
3. derybos bus laikomos įvykusiomis, jeigu yra bent vienas tiekėjas, kurio pasiūlymas ir derybų su juo rezultatai atitinka perkančiosios organizacijos keliamus reikalavimus;
4. pateikti galutinį pasiūlymą bus pakviesti visi tiekėjai, kurių galutiniai pasiūlymai atitiks perkančiosios organizacijos keliamus reikalavimus. Tiekėjo galutinis pasiūlymas, kuriame bus nurodyta galutinė kaina, turi būti pateiktas CVP IS priemonėmis;
5. tiekėjo, pateikusio pasiūlymą, tačiau derybų metu nepateikusio galutinio pasiūlymo, paskutinis pateiktas pasiūlymas (pirminis pasiūlymas arba, jei buvo pateiktas, patikslintas pasiūlymas (įskaitant derybų metu atliktus patikslinimus ir (ar) papildymus, jei tokie atlikti)) bus vertinamas kaip galutinis pasiūlymas.

**IX.** **PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**

1. Pateiktus pasiūlymus nagrinėja, vertina ir palygina Pirkimų organizatorius.
2. Perkančioji organizacija patikrina dalyvių kvalifikacinių reikalavimų atitikties deklaracijas ir apie kvalifikacinių reikalavimų atitikties deklaracijos patikrinimo rezultatus raštu (CVP IS priemonėmis) informuoja tiekėjus nedelsdama, bet ne vėliau kaip per 3 (tris) darbo dienas nuo atlikto patikrinimo (jei to reikalaujama).
3. Jeigu tiekėjas kvalifikacinių reikalavimų atitikties deklaracijoje nepažymėjo ar atitinka keliamą (-us) reikalavimą (-us) (jei to reikalaujama), tuomet perkančioji organizacija turi prašyti tiekėjo patikslinti deklaraciją per protingą terminą. Tokiu atveju perkančioji organizacija vertina teikėjo pasiūlymą tik jam patikslinus deklaraciją.
4. Pasiūlymas atmetamas tais atvejais, kai tiekėjas, perkančiajai organizacijai paprašius, nepatikslino kvalifikacinių reikalavimų atitikties deklaracijos arba, patikslinęs kvalifikacinių reikalavimų atitikties deklaraciją, joje nurodė, kad neatitinka Kvalifikacinių reikalavimų atitikties deklaracijoje nustatytų reikalavimų (jei to reikalaujama). Apie tokio pasiūlymo atmetimą tiekėjas informuojamas nedelsiant, bet ne vėliau kaip per 5 (penkias) darbo dienas nuo sprendimo priėmimo, raštu pranešant apie šio patikrinimo rezultatus bei pagrindžiant priimtus sprendimus.
5. Kai prie kvalifikacinių reikalavimų atitikties deklaracijos tiekėjas pateikia kvalifikaciją įrodančius dokumentus, perkančioji organizacija jų nevertina, išskyrus tą atvejį, kai toks tiekėjas pagal vertinimo rezultatus gali būti pripažintas laimėjusiu. Tokiu atveju pateikti dokumentai gali būti vertinami tik po to, kai įvertintas gautas pasiūlymas ir pagal vertinimo rezultatus jis gali būti pripažintas laimėjusiu.
6. Kai tiekėjas nepateikia kvalifikacinių reikalavimų atitikties deklaracijos, perkančioji organizacija prašo tiekėjo pateikti kvalifikacinių reikalavimų atitikties deklaraciją (jei to reikalaujama).
7. Jei tiekėjo pasiūlymas nėra atmetamas, perkančioji organizacija toliau atlieka šias pirkimo procedūras:
8. nustato ar tiekėjo siūlomas pirkimo objektas atitinka Apklausos sąlygose nustatytus reikalavimus;
9. patikrina ar tiekėjo pasiūlyme nėra nurodytos kainos apskaičiavimo klaidų;
10. patikrina ar tiekėjo pasiūlyme nurodyta kaina nėra per didelė ir perkančiajai organizacijai nepriimtina;
11. patikrina ar tiekėjo pasiūlyme nurodyta kaina neatrodo neįprastai maža;
12. vykdo derybas Apklausos sąlygose nustatyta tvarka;
13. nustačius galimą laimėtoją, prašo jo pateikti atitikimą Apklausos sąlygose nustatytiems reikalavimas tiekėjui pagrindžiančius dokumentus bei priima sprendimą dėl tiekėjo atitikimo Apklausos sąlygose nustatytiems reikalavimams;
14. sudaro pasiūlymų eilę;
15. nustato pirkimo laimėtoją;
16. tiekėją, kurio pasiūlymas laimėjo, kviečia sudaryti sutartį.
    1. Jeigu dalyvis, kurio pasiūlymas gali būti pripažintas laimėjusiu, atitiko perkančiosios organizacijos keliamus reikalavimus, kitų dalyvių kvalifikacija netikrinama.
    2. Jeigu tiekėjas pateikė netikslius ar neišsamius duomenis apie savo kvalifikaciją, perkančioji organizacija prašo, nepažeisdama viešųjų pirkimų principų, CVP IS susirašinėjimo priemonėmis prašyti tiekėjo šiuos duomenis papildyti arba paaiškinti per perkančiosios organizacijos nurodytą terminą. Jeigu dalyvis perkančiosios organizacijos prašymu nepatikslino pateiktų netikslių ar neišsamių duomenų apie savo kvalifikaciją, perkančioji organizacija atmeta tokio dalyvio pasiūlymą.
    3. Jei tiekėjas kartu su pasiūlymu pateikė netikslius, neišsamius šiose Apklausos sąlygose nurodytus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį ar jų nepateikė, perkančioji organizacija privalo paprašyti tiekėjo patikslinti, papildyti arba pateikti šiuos dokumentus per jo nustatytą protingą terminą, kuris negali būti trumpesnis kaip 3 (trys) darbo dienos nuo prašymo išsiuntimo iš perkančiosios organizacijos dienos.
    4. Jeigu pateiktame pasiūlyme perkančioji organizacija randa pasiūlyme nurodytos kainos apskaičiavimo klaidų, privalo CVP IS susirašinėjimo priemonėmis paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo metu paskelbtos kainos. Taisydamas pasiūlyme nurodytas aritmetines klaidas, tiekėjas gali taisyti kainos sudedamąsias dalis, tačiau neturi teisės atsisakyti kainos sudedamųjų dalių ar papildyti kainą naujomis dalimis.
    5. Tiekėjo pateiktų kvalifikacijos duomenų patikslinimai, pasiūlymo turinio paaiškinimai, pasiūlyme nurodytų aritmetinių klaidų pataisymai siunčiami perkančiajai organizacijai tik CVP IS susirašinėjimo priemonėmis.
    6. Perkančioji organizacija vertina ar nebuvo pasiūlytos per didelės perkančiajai organizacijai nepriimtinos kainos. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nustatytas ir užfiksuotas perkančiosios organizacijos rengiamuose dokumentuose prieš pradedant pirkimo procedūrą. Jeigu ekonomiškai naudingiausiame pasiūlyme nurodyta kaina yra per didelė ir nepriimtina ir perkančioji organizacija pirkimo dokumentuose nėra nurodžiusi pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti.
    7. Iškilus klausimams dėl pasiūlymų turinio ir perkančiajai organizacijai paprašius raštu CVP IS priemonėmis, tiekėjai privalo pateikti raštu CVP IS priemonėmis papildomus paaiškinimus nekeisdami pasiūlymo. Jeigu tiekėjas savo pasiūlyme pateikia reikalaujamų dokumentų tinkamai patvirtintas kopijas, perkančioji organizacija turi teisę prašyti tiekėjo, kad jis pirkimo parodytų atitinkamų dokumentų originalus.
    8. Perkančioji organizacija gali raštu CVP IS priemonėmis prašyti, kad dalyviai paaiškintų, patikslintų ar papildytų savo pasiūlymus, tačiau ji negali prašyti, siūlyti arba leisti pakeisti pateikto pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.
    9. Jeigu tiekėjo pasiūlyme nurodyta kaina (jos sudedamosios dalys) atrodo neįprastai maža, perkančioji organizacija prašo pateikti tiekėją ją pagrįsti.
    10. Perkančioji organizacija gali nevertinti viso tiekėjo pasiūlymo, jeigu patikrinusi jo dalį, nustato, kad vadovaujantis VPĮ reikalavimais, pasiūlymas turi būti atmestas.
    11. Perkančioji organizacija atmeta pasiūlymą, jeigu:
17. tiekėjas pasiūlymą ar jo dalį pateikė ne CVP IS priemonėmis;
18. pasiūlymą pateikęs tiekėjas neatitinka pirkimo dokumentuose nustatytų kvalifikacijos reikalavimų (jei to reikalaujama) arba perkančiosios organizacijos prašymu nepatikslino pateiktų netikslių ar neišsamių duomenų apie savo kvalifikaciją;
19. pasiūlymas neatitiko Apklausos sąlygose nustatytų reikalavimų;
20. tiekėjas per nustatytą terminą nepatikslino, nepapildė ar nepateikė Apklausos sąlygose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti pasiūlymą, jungtinės veiklos sutarties ir kt.;
21. tiekėjas per perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo. Šiuo atveju jo pasiūlymas atmetamas, kaip neatitinkantis pirkimo sąlygose nustatytų reikalavimų;
22. tiekėjas apie nustatytų reikalavimų atitikimą pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis;
23. tiekėjui iki vokų atplėšimo procedūros pradžios nepateikus (dėl jo paties kaltės) slaptažodžio arba reikalavimų;
24. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos;
25. pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos);
26. tiekėjo pasiūlyta nepagrįsta ar netinkamai pagrįsta neįprastai maža kaina;
27. kitais VPĮ ar Apraše bei šiose Apklausos sąlygose numatytais atvejais.

**X. PASIŪLYMŲ VERTINIMAS**

1. Perkančioji organizacija ekonomiškai naudingiausią pasiūlymą išrenka pagal kainą. Ekonomiškai naudingiausiu pasiūlymu laikomas mažiausios kainos pasiūlymas.
2. Pasiūlymų kaina bus vertinama eurais.
3. Perkančioji organizacija atmeta tuos pasiūlymus (kurių pasiūlymai neatmesti dėl kitų priežasčių), kuriuose buvo pasiūlytos per didelės, perkančiajai organizacijai nepriimtinos kainos.

**XI. PASIŪLYMŲ EILĖ IR SPRENDIMAS DĖL SUTARTIES SUDARYMO**

* 1. Išnagrinėjusi, įvertinusi ir palyginusi tiekėjų pateiktus pasiūlymus, patikrinusi tiekėjo, kurio pasiūlymas pagal vertinimo rezultatus gali būti pripažintas laimėjusiu, atitiktį kvalifikacijos reikalavimams (jei to reikalaujama), perkančioji organizacija nustato pasiūlymų eilę (išskyrus atvejus, kai pasiūlymą pateikia tik vienas tiekėjas) ir laimėjusį pasiūlymą. Į pasiūlymų eilę įtraukiami tie tiekėjai, kurių pasiūlymai atitiko pirkimo sąlygose nustatytus reikalavimus. Pasiūlymų eilė sudaroma ekonominio naudingumo didėjimo tvarka pradedant nuo mažiausios pateiktos kainos. Jeigu kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiau. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas. Laimėtoju gali būti pasirenkamas tik toks tiekėjas, kurio pasiūlymas atitinka pirkimo sąlygose nustatytus reikalavimus ir tiekėjo siūloma kaina nėra per didelė ir perkančiajai organizacija nepriimtina.
  2. Perkančioji organizacija, apie pasiūlymų eilės ir laimėjusio pasiūlymo nustatytą ir apie sprendimą sudaryti pirkimo sutartį, nedelsiant, bet ne vėliau kaip per 5 (penkias) darbo dienas nuo sprendimo priėmimo, raštu CVP IS priemonėmis praneša pasiūlymus pateikusiems tiekėjams. Tiekėjams, kurių pasiūlymai neįrašyti į šią eilę, kartu su pranešimu apie nustatytą eilę ir laimėjusį pasiūlymą, raštu CVP IS priemonėmis pranešama ir apie jų pasiūlymų atmetimo priežastis. Jei nusprendžiama nesudaryti pirkimo sutarties (pradėti pirkimą iš naujo), atitinkamame pranešime nurodomos tokio sprendimo priežastys.
  3. Pirkimo sutartis sudaroma pagal pirkimo dokumentuose pateiktas sutarties sąlygas (projektą) (4 priedas).
  4. Perkančioji organizacija sudaryti pirkimo sutartį siūlo tam dalyviui, kurio pasiūlymas pripažintas laimėjusiu.
  5. Sutarties sąlygos sutarties galiojimo laikotarpiu negali būti keičiamos, išskyrus tokias sutarties sąlygas, kurias pakeitus nebūtų pažeisti VPĮ nustatyti principai bei tikslai. Pirkimo sutarties sąlygų keitimu nebus laikomas pirkimo sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos Apklausos sąlygose.
  6. Viešąjį pirkimą laimėjęs dalyvis privalo pasirašyti sutartį per perkančiosios organizacijos nurodytą terminą.
  7. Jeigu viešojo pirkimo dalyvis, kurio pasiūlymas pripažintas laimėjusiu, atsiėmė savo pasiūlymą pasiūlymo galiojimo laikotarpiu arba, savo pasiūlyme pateikė melagingą informaciją,kurią perkančioji organizacija gali įrodyti bet kokiomis teisėtomis priemonėmis, arba iki perkančiosios organizacijos nurodyto laiko nesudaro arba bet kokia forma atsisako sudaryti pirkimo sutartį, laikoma, kad jis atsisakė sudaryti pirkimo sutartį. Laimėjusiam viešojo pirkimo dalyviui atsisakius sudaryti sutartį pirkimo dokumentuose nustatyta tvarka, perkančioji organizacija CVP IS priemonėmis siūlo sudaryti pirkimo sutartį viešojo pirkimo dalyviui, kurio pasiūlymas yra priimtinas perkančiajai organizacijai ir kuris pagal sudarytą pasiūlymų eilę yra pirmas po viešojo pirkimo dalyvio, atsisakiusio sudaryti pirkimo sutartį.
  8. Pirkimo sutarčiai pasirašyti laikas ir vieta gali būti papildomai nustatomi atskiru pranešimu.
  9. Perkančioji organizacija, priėmusi sprendimą nutraukti pirkimą, informuoja tiekėjus nedelsiant, po sprendimo priėmimo.

**XII. PRETENZIJŲ IR SKUNDŲ NAGRINĖJIMO TVARKA**

1. Tiekėjas, norėdamas iki pirkimo sutarties sudarymo ginčyti perkančiosios organizacijos sprendimus ar veiksmus, turi pateikti pretenziją perkančiajai organizacijai VPĮ VII skyriuje nustatyta tvarka. Perkančiosios organizacijos priimtas sprendimas gali būti skundžiamas teismui VPĮ VII skyriuje nustatyta tvarka.
2. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo dienos ir pateiktos laikantis VPĮ VII skyriuje nustatytų terminų. Neprivaloma nagrinėti pretenzijų, teikiamų pakartotinai dėl to paties perkančiosios organizacijos priimto sprendimo arba atlikto veiksmo.

**XIII. KORUPCIJOS PREVENCIJA**

* 1. **Tiekėjas, teikdamas pasiūlymą patvirtina, kad susipažino su perkančiosios organizacijos korupcijos prevencijos politika** [**https://www.vmb.lt/korupcijos-prevencija/**](https://www.vmb.lt/korupcijos-prevencija/) **.**

PRIDEDAMA:

1. Techninė specifikacija;
2. Pasiūlymo forma;
3. Minimalių kvalifikacinių reikalavimų atitikties deklaracija;
4. Sutarties projektas;
5. Sutarčių sąrašas;
6. Specialistų, kurie bus atsakingi už sutarties vykdymą, sąrašo forma;
7. Deklaracija dėl nacionalinio saugumo.